Specialized

Specialized Bicycle Components známy ako Specialized je americký distribútor a výrobca cestných bicyklov, horských bicyklov, triatlonových bicyklov a elektrických bicyklov sídliaci v Morgan Hill v Kalifornií.

 História 
náhľad|Triatlonový bicykel Specialized S-Works Transition z roku 2008.

Spoločnosť založil v roku 1974 Američan Mike Sinyard po tom čo predal svoj Wolkswagen Transporter za 1500 amerických dolárov aby mohol financovať svoj výlet po Európe, kde si kúpil riadidlá a predstavce od spoločnosti Cinelli, aby ich vzal späť do Spojených štátov. Sinyard tak dovážal talianske cyklistické komponenty do USA, kde boli ťažko dostupné. V roku 1981 spoločnosť uviedla na trh svoje prvé dva bicykle s názvom Sequoia a Allez.V tom istom roku Specialized predstavil prvý celo-odpružený bicykel na svete Stumpjumper, ktorý vyrába do dnes.

V roku 1984 Mike Sinyard presťahoval spoločnosť do Morgan Hill v Kalifornií.

V roku 1989 spoločnosť predstavila model Epic, druhý sériovo vyrábaný horský bicykel z uhlíkových vlákien na svete.

V roku 1992 bola vytvorená poddivízia spoločnosti Specialized s názvom S-Works, ako séria špičkových produktov spoločnosti. Názov bol vzatý v narážke na divíziu Skunk Works spoločnosti Lockheed Martin, ktorá sa preslávila vývojom amerického stíhacieho a útočného lietadla.

V roku 1995 spoločnosť uviedla na trh značku Full Force. Full Force bola značka horských bicyklov nižšej kategórie predávaná prostredníctvom obchodov so športovým tovarom, ako napríklad Costco. Tento krok nahneval niektorých predajcov a v roku 1996 Specialized stiahol líniu Full ForceKu koncu roku 1996 spoločnosť Specialized stratila 30 % svojich predajov a podľa Sinyarda „sa dostala v priebehu niekoľkých stoviek dolárov od vyhlásenia bankrotu“.

V roku 2001 kúpila taiwanská spoločnosť Merida Industry 49 % spoločnosti Specialized za 30 miliónov americký dolárov. Mike zostal väčšinovým vlastníkom a generálnym riaditeľom spoločnosti. Od roku 2016 je Specialized jednou z najväčších značiek bicyklov pôsobiacich v Spojených štátochspolu s Trek Bicycle Corporation a Giant Bicycles.

V roku 2012 spoločnosť Specialized zvolala približne 12 000 bicyklov predaných prostredníctvom maloobchodníkov z dôvodu chybného odprúženia.

Od roku 2023 používa Londýnska záchranná služba prispôsobenú verziu horského bicykla Specialized Rockhopper pre svoje jednotky, ktoré zasahujú v preplnených oblastiach mesta.

 Výroba a montáž 
Rámy a vidlice Specialized sú navrhnuté spoločnosťou Specialized a vyrábajú sa v Ázií. Montáž, vývoj a dizajn prebieha v Morgan Hill v Kalifornií.

 Specialized v cyklistickom športe 

 Cestná cyklistika 
V cestnej cyklistike sa Specialized prvýkrát objavil v roku 2000. Spoločnosť prvýkrát dodala svoje bicykle tímom ako Mapei a Gerolsteiner. Od roku 2007 začala spoločnosť podporovať tím Soudal Quick-Step, s ktorým vyhrala mnoho klasík a Grand Tour. V súčasnosti Specialized podporuje nemecký tím Bora-hansgrohe.

 Horská cyklistika 
V oblasti horskej cyklistiky získali jazdci ako Jaroslav Kulhavý (olympijsky víťaz v roku 2012), Annika Langvad a Christopher Blevins tituly na modeloch Epic a Stumpjumper. Tím Specialized Factory Racing je jedným z najúspešnejších v Cross country (XC) a Enduro súťažiach.

 Referencie 

 Iné projekty 

 Externé odkazy a zdroj 
 Oficiálna stránka

Kategória:Podniky v USA
Kategória:Výrobcovia bicyklov
Kategória:Podniky založené v 1974